Tisztes helytállás a férfi gyorsváltótól
Nem tudta meglepni ellenfeleit a magyar férfi 4x200-as gyorsváltó a kedd esti döntőben, ahol a nyolcadik helyen végeztek. Számukra már a bejutás is nagy eredmény volt. Az amerikaiak magabiztosan nyertek.
A Kozma Dominik, Cseh László, Bernek Péter, Kis Gergő összetételű négyes számára a döntőbe jutás is remek eredmény volt, mégis szerettek volna előrébb végezni a nyolcadik helynél. Az első 200 után még hatodik helyen váltottak, majd visszacsúsztak a nyolcadik helyre és onnan már nem volt előrelépés. Végül közel 14 másodperccel maradtak el a győztes amerikai váltó mögött.

A döntőbeli idejük 7:13,66 lett, amely több, mint két másodperccel volt gyengébb a délelőtti elődöntős időnél.

A végeredmény:

4x200 méter férfi gyorsváltó, olimpiai bajnok:

Egyesült Államok (Ryan Lochte, Dwyer Connor, Ricky Berens, Michael Phelps)   6:59,70

2. Franciaország  7:02,77

3. Kína  7:06,30
4x200 m férfi gyorsváltó olimpia magyar csapat londoni olimpia 2012 döntő